**Pracovný list – Od memoranda k Matici slovenskej**

Po prečítaní celého učiva **s.57-60** (aj texty pod obrázkami, slovníček, Reč prameňov, Viete, že...), napíšte odpovede na nasledujúce otázky (je toho viac, ale končíme tematický celok), všetko nájdete v učebnici na uvedených stranách (okrem otázok 11 a 12). Teším sa na vaše odpovede ☺

1. ***s.58 – Dešifrujeme pramene***: preštudujte si karikatúru o pomaďarčovaní slovenských žiakov a napíšte svoje stanovisko k tejto téme, čo robia postavy, na aký jav v uhorskej spoločnosti poukazuje autor?
2. ***S.59 – Reč prameňov***: Na slovenských gymnáziách platil prísny školský poriadok – prečítajte si a porovnajte ho so súčasnosťou, naším školským poriadkom.
3. Akú úlohu zohral **Andrej Sládkovič** v období Memoranda a Matice slovenskej?
4. Kto je **autorom politického programu Memoranda**, **kde a kedy** bolo schválené?
5. Kto sa stal **prvým predsedom Matice slovenskej**?
6. Ako bola vyriešená otázka zastúpenia **katolíkov a evanjelikov** vo vedení Matice slovenskej? (s.57)
7. Z ktorého jazyka pochádza slovo *matica* a **prečo**?
8. **Koľko financií** vyzbierali Slováci na Maticu slovenskú?
9. Prečo vznikla Matica slovenská práve **v roku 1863**?
10. V ktorých mestách vznikli **tri slovenské gymnáziá**?
11. Pomocou internetu zisti **aspoň 5 zaujímavých informácií** **o prvom slovenskom gymnáziu** **v Revúcej** – napr. koľko rokov fungovalo, koľko študentov ho navštevovalo, ktorý známy slovenský prozaik ho navštevoval, aké predmety sa tu vyučovali, prečo bola zastavená jeho činnosť atď....
12. Ako sa máte a ako sa vám učí doma? ☺